open-index/open-wikipedia-markdown huggingface dataset:
Jevdokija Meksjilo

**Jevdokija Pantelejevna Meksjilo** (russisk: Евдокия Пантелеевна Мекшило; født 23. mars 1931 i Gorno-Altajsk, død 16. januar 2013 i St. Petersburg)  var en sovjetisk kvinnelig langrennsløper som deltok i de olympiske vinterleker 1964 i Innsbruck.

Meksjilo ble olympisk mester i langrenn under vinter-OL 1964 i Innsbruck. Hun var med på det sovjetiske stafettlaget som vant 3 x 5&nbsp;km for damer, foran Sverige og Finland. De andre på laget var Alevtina Koltsjina og Klavdija Bojarskikh. Hun ble nummer to på 10&nbsp;km for damer bak sin landsmann Klavdija Bojarskikh.

## OL-medaljer
* 1964  Innsbruck -  **Gull** i langrenn, 3 x 5&nbsp;km stafett, damer  Sovjetunionen
* 1964  Innsbruck -  Sølv i langrenn, 10&nbsp;km, damer  Sovjetunionen

## Referanser


## Eksterne lenker
*
Preterito-presentiske verb

**Preterito-presentiske verb** er en liten gruppe av verb i de germanske språkene som har et spesielt bøyningsmønster. Presens dannes på samme måte som preteritum hos sterke verb, og preteritum dannes som hos svake verb. Til gruppen hører blant annet de fleste modale hjelpeverbene.

Slike presensformer på norsk er  *må*, *skal*, *vet* og *kan*. På nynorsk er også *å&nbsp;eige* bevart som et preterito-presentisk verb, men *å eie* er blitt et svakt verb på bokmål og riksmål. Bøyningen av *å vite* på ulike germanske språk er vist som et eksempel: 

Opprinnelsen til germansk preteritum er urindoeuropeisk perfektum. Denne verbformen uttrykte ikke tid, men durativt aspekt, altså en varig handling. De preterito-presentiske verbene uttrykker som regel varige tilstander i nåtiden, og presens av disse verbene har beholdt den opprinnelige betydningen og bøyningsformen til perfektum. Den opprinnelige, urindoeuropeiske presensen er gått tapt. Det ble utviklet en ny preteritum, som dannes på samme måte som hos svake verb, norsk *visste*, tysk *wusste*. I bokmål, og nynorsk med e-infinitiv,  er likevel infinitiv og preteritum av de modale hjelpeverbene blitt like, slik at norsk *kunne* (preteritum) svarer til tysk *konnte* og norrønt *kunni*.

Verbet *å ville* bøyes som de preterito-presentiske verbene, men har en annen opprinnelse, og er dannet av en optativform i urindoeuropeisk.

## Litteratur
* 
*
Kalvebakken bru

**Kalvebakken bru** (eller bruene på Kalvebakken) er tre generasjoner bruer som krysser Kalvebakkelva mellom Hundbergan og Lauksletta sør for Tromsø. Den nyeste brua har to kjørefelt, ett i hver retning og er en del av europavei 8 og dermed forbinder Tromsø med omverdenen.

Bruene ble fredet av Riksantikvaren 17. april 2008.

## Se også
*Tromsøbrua
*Liste over broer i Norge
*Liste over broer i Norge etter lengde

## Referanser


## Eksterne lenker
* 
*Vegvesen.no veghistorie
Torgeir Trældal

**Torgeir Trældal** (født 2. januar 1965 i Narvik) er en norsk politiker (FrP).

Han var innvalgt på Stortinget fra Nordland 2009–2013, etter å ha vært vararepresentant 2001–2009. Trældal satt i Stortingets næringskomité og fungerte som Fremskrittspartiets landbrukspolitiske talsmann. Før han ble stortingsrepresentant, var Trældal formann i Narvik FrP 1995–2011, medlem av Narvik bystyre 1995–2009 og nestformann i Nordland FrP 2002–2009.

Trældal er utdannet elektromontør fra 1986, etter å ha gått i lære hos Strands Elektriske AS i Narvik. Han var ansatt i brannvesenet i Narvik 1988–2003.

## Referanser


## Eksterne lenker
* 
* 
*
P.C. Bønecke

**Peter Christian Bønecke** (født 19. april 1841, død 23. oktober 1914) var en dansk arkitekt, titulær professor ved Kunstakademiet og statsbyggmester i København.

## Bakgrunn og liv
P.C. Bønecke ble født i København. Han kom tidlig i murerlære og ble samtidig i vintermånedene undervist på N.S. Nebelongs og senere på J.H. Nebelongs tegnekontorer. Han var på et flerårig opphold på bygningsskolen i Holtzminden og var i fire år assistent hos Theophilus Hansen i Wien. I perioden 1862&ndash;64 var han på studiereise i Italia. Etter hjemkomsten løste Bønecke i 1865 borgerskap som murermester, men ble snart utelukkende beskjeftiget med arkitektonisk virksomhet. I sin kunstneriske oppfatning var han preget av påvirkning fra Theophilus Hansen.

Bønecke mottok C.F. Hansen-medaljen i 1875 for *En Musikforeningsbygning* og ble titulær professor ved Kunstakademiet i 1893. Han var bygningsinspektør i Københavns Kommune i tidsrommet 1873&ndash;87 og etterfulgte H.C. Stilling som statsbyggmester i København 1888&ndash;1911. Dessuten var han formann for styret for «Theophilus Hansens Rejselegat», styremedlem i Arbejdernes Byggeforening og Københavns Husflidsforening og i kommisjonen for bedømmelse av svenneprøver i København. Han var Ridder av Dannebrog og Dannebrogsmann.

Bønecke stilte ut tegninger på Charlottenborg i 1875, 1877 og 1887 og deltok i henholdsvis *[[Den nordiske Industri-, Landbrugs- og Kunstudstilling 1888|Den Nordiske Industri-, Landbrugs- og Kunstudstilling i Kjøbenhavn 1888]]* og Rådhusudstillingen 1901.

Bønecke giftet seg den 3. juni 1866 i København med Augusta Vilhelmine Lorentze Biørn (28. februar 1845 i København – 10. oktober 1928) på Frederiksberg.

Han er begravet på Assistens Kirkegård.

## Bygninger (alle i København)

* Fredericiagade 15 (1867)
* Vodroffsvej 11, Frederiksberg (1868)
* Egen villa *Dorothea*, Brodersens Allé 4, Hellerup
* Palmehuset i Botanisk have, København (1872-74, sammen med brygger J.C. Jacobsen og gartner Tyge Rothe, fredet) Palmehuset er også tilskrevet F.E. Kerrn.
* Vinterhaven og den overdekkede søylegården, *Pompeji*, på Gammel Carlsberg (1876, sammen med J.C. Jacobsen, fredet)
* Nørre Søgade 49 (1876)
* Laboratoriebygning til apotek, Vesterbrogade 72 (1883)
* Kridttårnet på Carlsberg (1883)
* Gammel Kongevej 94, Frederiksberg (1887)
### Prosjekter
* Det Kongelige Teater (1871, 3. premie sammen med Vilhelm Friederichsen)
* En musikkforeningsbygning i København (1875, C.F. Hansen-medaljen)

## Referanser

## Eksterne lenker
*
Martin Högberg

**Martin Högberg** (født 1912, død 1. desember 1999 i Stockholm) var en svensk frelsesoffiser. Han hadde lederstillinger både i Vest-Tyskland og Sveits og var sjef for Frelsesarmeens internasjonale offiserskole i London. Fra 1979 til 1981 var han nestkommanderende for Frelsesarmeen i Sverige og fra 1982 var han leder med rang som kommandør for Frelsesarmeen i Norge, Færøyene og Island. 

## Bibliografi
* *Gamla Stridsropslägg berättar – åren 1883-1891* 1963
* «Sveriges minsta väckelserörelse»  Artikkel i: *Bron mellan [[Nås]] och [[Jerusalem]]* ISBN 91-972904-0-8 

## Kilder
* Hvem Hva Hvor 1983 side 148

## Referanser
Eerikki Koivu

**Eerikki Koivu** (født 29. desember 1979, Karleby i Finland) er en norsk, finskfødt tidligere ishockeyspiller i den norske eliteserieklubben Lørenskog Ishockeyklubb. Han kom til klubben før 10/11-sesongen og spilte til 11/12-sesongen. Koivu var også med i den norske landslagstroppen i VM i Slovakia i 2011. Tidligere klubber: Jyväskylä, ASG Angers, Hermes Kokkola, Hokki Kajaani og Storhamar 2007-10.

## Referanser


## Eksterne lenker
*
Bjarne Andersson

**Bjarne Andersson** (født 28. april 1940 i Ödeshög, død 12. august 2004 i Mora) var en svensk langrennsløper som deltok i de olympiske vinterleker 1968 i Grenoble.

Andersson vant en olympisk sølvmedalje i langrenn under vinter-OL 1968 i Grenoble. Han var med på det svenske stafettlaget som kom på andreplass på 4 x 10&nbsp;km bak Norge. De andre laget var Jan Halvarsson, Gunnar Larsson og Assar Rönnlund.

## OL-medaljer
* 1968  Grenoble -  Sølv i langrenn, 4 x 10&nbsp;km stafett, menn  Sverige

## Referanser


## Eksterne lenker
*
Gunn Marit Nilsen

**Gunn Marit Nilsen** (født 24. november 1964) er en norsk politiker (H). Hun var ordfører i Båtsfjord fra 15. oktober 2009, etter at Frank Bakke Jensen ble innvalgt på Stortinget mens varaordfører Anne Grethe Strandheim ikke ønsket opprykk. Nilsen var selvstendig næringsdrivende og bestyrer på Vinmonopolet i Båtsfjord før hun ble ordfører.Hun gikk av som ordfører etter kommunevalget i 2011.

## Referanser
Irene Lange Nordahl

**Irene Lange Nordahl** (født 1968) er en norsk politiker fra Senterpartiet. 

Hun var fylkesråd for næring i Troms fylkeskommune i perioden 2005–2007. Hun ble innvalgt på Stortinget fra Troms i 2009, og satt på Stortinget i én periode, og var da Senterpartiets nærings-og fiskeripolitiske talskvinne. I periodene 2015–2019 og 2019–2023 har hun representert Senterpartiet først i Troms fylkesting, og etter fylkessammenslåingen i Finnmark og Troms fylkesting. 

Nordahl har utdanning innen økonomi og administrasjon fra Høgskolen i Harstad og Høgskolen i Tromsø. Da hun ble innvalgt på Stortinget arbeidet hun som næringssjef i Lenvik kommune, en stilling hun gikk tilbake til høsten 2013. Hun hadde tidligere arbeidet i Posten og Gjensidige NOR.

I 2023 stod hun på førsteplass på Troms Senterpartis liste til fylkesvalget. Hun var også Troms Senterpartis fylkesordførerkandidat i 2023.

## Stortingskomitéer

* 2009&ndash;2013: medlem av Næringskomiteen

## Referanser


## Eksterne lenker
* 
* 
*
Rita Atsjkina

**Rita Nikolajevna Atsjkina** (russisk: Рита Николаевна Ачкина; født 1938 i Mogiljov) var en sovjetisk kvinnelig langrennsløper som deltok i de olympiske vinterleker 1968 i Grenoble.

Atsjkina vant en olympisk sølvmedalje i langrenn i vinter-OL 1968 i Grenoble. Hun var med på det sovjetiske stafettlaget som kom på tredjeplass på 3 x 5&nbsp;km stafett for damer, bak Norge og Sverige. De andre på laget var Alevtina Koltsjina og Galina Kulakova.
 
Atsjkina ble verdensmester i langrenn 1966 i Oslo på 3 x 5&nbsp;km stafett for damer

## OL-medaljer
* 1968  Grenoble -  Bronse i langrenn, 3 x 5&nbsp;km stafett, damer  Sovjetunionen

## VM-medaljer
* 1966  Oslo -  **Gull** i langrenn, 3 x 5&nbsp;km stafett, damer  Sovjetunionen
* 1966  Oslo -  Bronse i langrenn, 5&nbsp;km, damer 

## Referanser


## Eksterne lenker
*
Afrikamesterskapet i fotball 2010

**Afrikamesterskapet i fotball 2010** var den 27. utgaven av Afrikamesterskapet i fotball, det kontinentale fotballmesterskapet i Afrika. Mesterskapet ble holdt fra 10. til  31. januar i Angola . 16 lag deltok; deltakerne kvalifiserte seg via kvalifiseringen til fotball-VM 2010. Vinneren av mesterskapet ble  . Det var lagets sjuende seier i mesterskapet, og det tredje på rad.

## Vertskandidater
Den 4. september 2006 ble det kunngjort av CAFs eksekutivkomité at Angola skulle arrangere mesterskapet i 2010. Samtidig ble det meldt at Gabon og Ekvatorial-Guinea sammen skal arrangere mesterskapet i 2012, og at Libya skal arrangere mesterskapet i 2014 med Nigeria som reserve om noen av landene skulle mislykkes i å arrangere turneringen.

## Kvalifisering
Kvalifiseringen til turneringen ble avgjort gjennom kvalifiseringen til til verdensmesterskapet i fotball 2010. Angola er som vertsnasjon direktekvalifisert til turneringen, men siden kvalifiseringen også var kvalifisering til fotball-VM deltok de altså der. De øvrige femten   deltakerne kvalifiserte seg ved å ende på første-, andre- og tredjeplass i siste omgang i gruppespillet. 

## Kvalifiserte land

*Togo trakk seg fra turneringen etter et dødelig angrep på spillerbussen deres ved ankomst 8. januar. Resten av turneringen går som planlagt

## Spillebyer
Fire nye arenaer er bygd til mesterskapet:

## Kampoppsett

### Gruppe A

----

----

----

----

----

### Gruppe B
*Togo trakk seg fra turneringen etter et dødelig angrep på spillerbussen deres ved ankomst 8. januar. Resten av turneringen går som planlagt

----

----

### Gruppe C

----

----

----

----

----

### Gruppe D

Zambia og Kamerun gikk videre på flest scorede mål i kampene mot de andre lagene med like mange poeng.

----

----

----

----

----

## Sluttspillet

### Kvartfinaler

----

----

----

### Semifinaler

----

### Bronsefinale

### Finale

## Referanser
RSP

**RSP** kan referere til:

*Forsvarets reservestridsproviant
*Patrick Bottolfsen, norsk rap-artist fra Harstad
Åmøy skole

**Åmøy skole** kan vise til:

* Åmøy skole (Meløy) i Meløy i Nordland
* Åmøy skole (Stavanger) i Stavanger i Rogaland
Albert Giger

**Albert Giger** (født 7. oktober 1946, død 4. september 2021) var en sveitsisk langrennsløper som deltok i de olympiske vinterleker 1972 i Sapporo.

Giger vant en olympisk bronsemedalje i langrenn under vinter-OL 1972 i Sapporo. Han var med på det sveitsiske stafettlaget som kom på tredjeplass på 4 x 10&nbsp;km, bak Sovjetunionen og Norge. De andre på laget var Alfred Kälin, Alois Kälin og Eduard Hauser.

## OL-medaljer
* 1972  Sapporo -  Bronse i langrenn, 4 x 10&nbsp;km stafett, menn  Sveits

## Referanser


## Eksterne lenker
*
Båtliv

***Båtliv*** (tidligere *Praktisk Båtliv*) er i 2020 slått sammen med *[[Båtmagasinet]]*, etter at sistnevnte ble kjøpt av Norsk Maritimt Forlag AS fra Aller Media. Magasinet har fra 2022 10 utgivelser i året og handler om motorbåter, båtturer og havner, sjømannskap og praktisk båtliv. Bladet eies av Norsk Maritimt Forlag, som også utgir tidsskriftet *SEILmagasinet.* *Båtmagasinet*  har også en nettside med plussartikler, og leverer båtartiklene til VG Nett.

*Båtmagasinet* skriver om nye båter på markedet, utfører tester av båter, presenterer aktuelle havner og farvann, gir råd og tips om vedlikehold og praktisk båtliv samt generelle nyheter som angår båtfolket. Båtmagasinet er medlem av Fagpressen.

Ansvarlig redaktør er Ole Henrik Nissen-Lie, og tidsskriftet hadde  lesere i 2022, iflg. Kantar.

## Eksterne lenker
*
Alfred Kälin

**Alfred Kälin** (født 16. januar 1949) er en sveitsisk tidligere langrennsløper som deltok i vinter-OL 1972 i Sapporo.

Kälin vant en olympisk bronsemedalje i langrenn under vinter-OL 1972; han var med på det sveitsiske stafettlaget som kom på tredjeplass på , bak Sovjetunionen og Norge. De andre på laget var Albert Giger, Alois Kälin og Edi Hauser.

Han vant American Birkebeiner i 1978.

## OL-medaljer
* 1972  Sapporo -  Bronse i langrenn, 4 x 10&nbsp;km stafett, menn  Sveits

## Referanser


## Eksterne lenker
*
Estádio 11 de Novembro

**Estádio 11 de Novembro** er et flerbruksstadion i Luanda, Angola. Stadionet ble ferdig til Afrikamesterskapet 2010 i fotball, og en rekke av mesterskapets kamper fant sted der, inkludert finalen i turneringen. Kapasiteten er på over 50 000.

## Referanser


## Eksterne lenker
*
Helena Šikolová

**Helena Šikolová** (født 1949), tsjekkoslovakisk kvinnelig langrennsløper som deltok i de olympiske vinterleker 1972 i Sapporo.

Šikolová vant en olympisk bronsemedalje i langrenn under vinter-OL 1972 i Sapporo. Hun kom på tredjeplass på 5&nbsp;km for damer, bak Galina Kulakova fra Sovjetunionen og finske Marjatta Kajosmaa.

## OL-medaljer
* 1972  Sapporo -  Bronse i langrenn, 5&nbsp;km, damer  Tsjekkoslovakia

## Referanser


## Eksterne lenker
*
Estádio Chimandela

**Estádio Nacional do Chiazi** er et multi-bruks stadion i Cabinda, Angola som er blitt ferdigstilt til Afrikamesterskapet 2010 som finner sted i januar 2010. Stadionet vil få en kapasitet på sirka 25 000 tilskuere, og vil bli mest brukt til fotball.

## Eksterne lenker
* Informasjon om stadion
Den frankiske rikskrets

**Den frankiske rikskrets** (tysk: *Fränkischer Reichskreis*) var en rikskrets i Det tysk-romerske rike. 

## Stater i rikskretsen
Hein Arne Mathisen

**Hein Arne Mathisen** (født 4. april 1971) er en norsk tidligere skihopper.

Han deltok i to verdenscuprenn i 1994 og fire i 1997. Hans beste plassering var 9.-plass i Willingen 2. februar 1997, og sammenlagt i verdenscupen ble han nummer 61 i sesongen 1996-97. Samme sesong vant han kontinentalcupen.

Han ble norgesmester i lagkonkurransen i 1994 og tok bronsemedalje i 1995, begge gangene for Hedmark.

## Referanser


## Kilder
* Arne Thoresen: *Lengst gjennom lufta*. Versal Forlag, Oslo 2007. ISBN 978-82-8188-030-6, s. 334-341

## Eksterne lenker
*
Wilhelm Brenna

**Wilhelm Brenna** (født 8. oktober 1979) er en norsk tidligere skihopper som representerte Magnor UL. Han ble juniorverdensmester i Canmore (Calgary) i 1997.

Han debuterte i verdenscupen med 19.-plass 9. mars 1997. Hans beste plassering i verdenscupen var 13.-plass i Kuopio tre dager senere, og sammenlagt i sesongen 1996–97 ble han nummer 61. Sesongen 1998–99 ble han nummer 3 i kontinentalcupen. Hans siste renn i verdenscupen var i Engelberg 9. januar 2000.

Han tok bronsemedalje i lagkonkurransen i NM i 1998 og 1999, begge gangene for Hedmark.

## Referanser


## Kilder
* Arne Thoresen: *Lengst gjennom lufta*. Versal Forlag, Oslo 2007. ISBN 978-82-8188-030-6, s. 334-341

## Eksterne lenker
* 
* Aftenposten: Han var en verdensmester (3. januar 2008)
Ljubov Mukhatsjeva

**Ljubov Aleksejevna Mukhatsjeva** (russisk: Любовь Алексеевна Мухачёва; født 23. juli 1947 i Boksitogorsk) var en sovjetisk kvinnelig langrennsløper som deltok i de olympiske vinterleker 1972 i Sapporo.

Mukhatsjeva ble olympisk mester i langrenn under vinter-OL 1972 i Sapporo. Hun var med på det sovjetiske stafettlaget som vant 3 x 5&nbsp;km stafett for damer, foran Finland og Norge. De andre på laget var Alevtina Oljunina og Galina Kulakova.

## OL-medaljer
* 1972  Sapporo -  **Gull** i langrenn, 3 x 5&nbsp;km stafett, damer  Sovjetunionen

## Referanser


## Eksterne lenker
*
The Shocking Miss Pilgrim

***The Shocking Miss Pilgrim*** er en amerikansk romantisk musikalkomedie fra 1947, regissert av George Seaton, som også skrev manus, og produsert av 20th Century Fox. I hovedrollene spiller Betty Grable og Dick Haymes. Filmen handler om en ung stenograf på slutten av 1800-tallet som blir involvert i kampen for kvinnelig stemmerett. Seaton baserte manus på den upubliserte historien «Miss Pilgrim's Progress», skrevet av Ernest Maas og Frederica Sagor.

## Handling
Cynthia Pilgrim er den beste studenten i sin klasse ved Packard Business College i New York City, og som sådan blir hun tilbudt en stilling hos Pritchard Shipping Company i Boston. Der finner hun et kontor drevet av kontor-sjef Mr. Saxon. Når Cynthia presenterer seg for med-eier John Pritchard, forteller han at han trodde alle de beste skriverne var menn, og hans policy er å ansette bare menn. Cynthia ber om en mulighet til å bevise at hun kan være like effektiv som hennes mannlige kolleger, men John nekter og tilbyr å betale for hennes togbillett tilbake til New York.
 
Men Johns tante Alice, en suffragist, har også interesse i bedriften hans og insisterer på at Cynthia burde få en mulighet. Cynthia finner losji ved Catherine Dennisons pensjonat, hvor hun møter en rekke andre leietakere, inkludert en dikter Leander Woolsey, kunstneren Michael Michael og musiker Herbert Jothan. John begynner å date Cynthia, og til slutt blir de forlovet. Han forsøker å overtale henne til å gi opp sitt engasjement i stemmerett-bevegelsen, men hun insisterer på at hun ikke kan forlate en så verdig sak. De avbryter forlovelsen, og hun blir sparket fra jobben sin. Men ingen av menneskene som blir ansett for å erstatte henne, behager Mr. Pritchard.

## Medvirkende
* Betty Grable som Cynthia Pilgrim
* Dick Haymes som John Pritchard
* Anne Revere som Alice Pritchard
* Allyn Joslyn som Leander Woolsey
* Gene Lockhart som Saxon
* Elizabeth Patterson som Catherine Dennison
* Elisabeth Risdon som fru Prichard
* Arthur Shields som Michael
* Charles Kemper som Herbert Jothan
* Roy Roberts som herr Foster

## Musikk
* «Sweet Packard» fremført av ensemblet
* «Changing My Tune» fremført av Betty Grable
* «Stand Up and Fight» fremført av Anne Revere, Betty Grable, Dick Haymes og ensemblet
* «Aren't You Kinda Glad We Did?» fremført av Dick Haymes og Betty Grable
* «The Back Bay Polka» fremført av Allyn Joslyn, Charles Kemper, Elizabeth Patterson, Lillian Bronson, Arthur Shields og Betty Grable
* «One, Two, Three» fremført av Dick Haymes og ensemblet
* «Waltzing is Better Sitting Down» fremført av Dick Haymes og Betty Grable
* «Demon Rum» fremført av ensemblet
* «For You, For Me, For Evermore» fremført av Dick Haymes og Betty Grable

## Referanser




## Eksterne lenker
*
Benny Södergren

**Benny Södergren** (født 23. juni 1948), svensk langrennsløper som deltok i de olympiske vinterleker 1976 i Innsbruck.

Södergren vant en olympisk bronsemedalje i langrenn under vinter-OL 1976 i Innsbruck. Han kom på tredjeplass på 50&nbsp;km, bak Ivar Formo fra Norge og Gert-Dietmar Klause fra Øst-Tyskland

## OL-medaljer
* 1976  Innsbruck -  Bronse i langrenn, 50&nbsp;km, menn  Sverige

## Referanser


## Eksterne lenker
*
Aspekt

**Aspekt** (fra latin *aspectus*) har flere betydninger:

*Aspekt – synspunkt, side (om en sak)
*Aspekt (astrologi) – stillinger som himmellegemer inntar i forhold til hverandre (også i overført betydning, «gå fra aspektene»)
*Aspekt (grammatikk) – måten som en verbalhandling forløper i tiden
Løkkebergveien 41

**Løkkebergveien 41** er en funkis-villa i Drammen. Den er kjent som et kunstnerhjem ettersom forfatteren Sigurd Christiansen (1891–1947), fikk huset bygget til seg i 1931 og bodde her til sin død.

Huset ble bygget i 1931/32 etter tegninger av arkitekt Christian Fredrik Arbo (1876–1951), for prispengene Christiansen mottok for romanen *[[To levende og en død]]* i 1931. Arbo hadde arbeidet innenfor en nyklassisistisk og nybarokk stil inntil ca. 1930. Da fanget han opp impulser fra Bauhaus og Le Corbusier, og ved jubileumsutstillingen i Drammen i 1930 og i villaene i Løkkebergveien 1 og 41 arbeidet han i funksjonalistisk stil.

Løkkebergveien 41 ligger på *Toppenhaugen*, som tilhører Bragernes, godt synlig og med god utsikt. Huset var opprinnelig sitrongult med rød kontrastfarge, og var på folkemunne kjent som «det gule huset i Løkkebergparken». Husets fasade er hevet som et tårn. "Bygningen får med dette et spesielt seierspallaspekt" som kan henspilles til hans litterære pris som muliggjorde byggingen av huset. Tor Bomann-Larsen skriver følgende om huset og dets beliggenhet: *"Byens fremste arkitekt ble snart engasjert, og det ble ryddet plass til en dikterbolig i åsen med praktfull utsikt over fjorden. Den usynlige dikteren ble synlig for alle. Drammen fikk sitt [[Aulestad]] i Løkkebergveien 41. Sigurd Christiansen kastet alle hemninger og lot bygge provinsbyens første funkishus - til alles forferdelse. Som en modernistisk pokal - nei, som en seierspall med tre trinn og dikterens arbeidsværelse i midten, må det ha ligget og skint i åsen og minnet byen om åndens ufattelige triumf"*Huset er i privat eie, er bevart og forholdsvis lite er endret utvendig. Dagens eiere er de femte eiere av eiendommen siden 2020. Den er ikke tilgjengelig for publikum.

## Referanser


## Litteratur
* *Norske kunstnerhjem*; temanummer av *[[Fortidsvern]]*; nr 3, 2005
*Thoresen, Tove Frøvoll, *Drammensarkitekten*, Universitetet i Bergen, 1994
*Bomann-Larsen, Tor, *De fleste har nok med å leve*, Cappelen 1991
* Hilde Diesen. *Dikterhus*. Tell forlag, 1994 (''bokhylla.no -fulltekst)
Cockfosters FC

**Cockfosters F.C.** er en klubb som for øyeblikket spiller på det 10. nivået i Engelsk fotball. Klubben holder til i Enfield i den nordlige delen av London.

## Historie

Cockfosters F.C ble grunnlagt i 1921 som Cockfosters Athletic F.C. Klubben skiftet navn i 1968 til Cockfosters F.C, og har ikke skiftet navn siden. 

Det høyeste nivået Cockfosters F.C. har spilt på er nivå 9. Det gjorde de 2007-08 sesongen, når de spilte i Spartan South Midlands Premier Division. Det ble bare med en sesong der grunnet baneregler. Cockfosters greide å skaffe nok poeng til å overleve, og havnet på 19.-plass, men grunnet manglende fasiliteter ble man sendt ned til Spartan South Midlands Division One igjen.

## Oppnådde Resultater

*1946-47 – Northern Suburban Intermediate League Division One 2.-plass
*1949-50 – Northern Suburban Intermediate League Division One Vinnere
*1950-51 – Northern Suburban Intermediate League Premier Division 2.-plass
*1960-61 – Northern Suburban Intermediate League Division One Vinnere
*1961-62 – Northern Suburban Intermediate League Premier Division Vinnere
*1965-66 – Northern Suburban Intermediate League Premier Division 2.-plass
*1966-67 – Herts County League Division One Vinnere
*1978-79 – Herts County League Vinnere
*1980-81 – Herts County League Vinnere
*1982-83 – Herts County League 2.-plass
*1983-84 – Herts County League Vinnere
*1984-85 – Herts County League 2.-plass
*2006-07 – Spartan South Midlands League Division One 2.-plass (Bedre målforskjell enn Stony Stratford Town)

## Eksterne lenker

* Cockfosters F.C. offisiell side
Skafoidbeinet

**Skafoidbeinet**, eller **båtbeinet** i dagligtale, er en del av menneskeskjelettet. Vi finner et båtbein i hver håndrot, men vi finner også båtbein i føttene. Båtbeinet i håndroten kalles skafoidbeinet på fagspråket.

## Skade
Brudd i skafoidbeinet er den vanligste bruddskaden i hånden, og oppstår oftest ved at personen tar seg i mot med strak arm etter ett fall. Hele 90 % av alle brudd i håndroten er brudd i skafoidbeinet. Dette beinet gror vanligvis saktere enn andre bein på grunn av mindre blodtilførsel enn andre bein, og behandles oftest med gipsbandasje. Det tar som oftest fra åtte til tolv uker før beinet er grodd. Dersom skaden ikke har blitt leget innen denne tiden kan det være nødvendig å operere inn skruer for å binde beinene sammen.

## Kilder
*Norsk helseinformatikk – NHI.no 
* Senter for idrettsskadeforskning

### Referanser
The Fixtape Vol. 3

***The Fixtape Vol. 3: Special Delivery*** er en mixtape av gruppen Bone Thugs-n-Harmony. Den ble kun sluppet på internett.

Mixtapen inneholder remixer som blant annet Jay-Zs «D.O.A. (Death of Autotune)», men har også sanger produsert for Bone av blant annet Scott Storch, DJ U-Neek og The Dream.

## Sporliste
#«D.O.A. (Remix)»
#«Smoke to This» (med The Dream)
#«See Me Shine» (med Lyfe Jennings & Jay Rush)
#«Against the World»
#«What Have We Done» (med Michael Jackson)
#«My Street Blues»
#«Nuff Respect»
#«Roam in Ya Zone»
#«Let Ya Self Go»
#«No Mas» 
#«Too Small» 
#«Wanna Ride»
#«Break Up to Make Up»
#«Life's Been Good»
#«Celebration» (med Layzie Bone & Flesh-n-Bone)
AFC Dunstable

**A.F.C. Dunstable** er en fotballklubb som holder til Dunstable i Bedfordshire i England. Klubben spiller for øyeblikket Spartan South Midlands Division One.

## Historie

A.F.C Dunstable ble grunnlagt i 1981 som **Old Dunstablians**, og var et lag for en nedlagt skole i område. Klubben kom inn i South Midlands League i 1995, og når den og Spartan League ble slått sammen, så var klubben en av de ledende aktørene.

I 2004 tok klubben sitt nåværende navn.

Klubben vant i 2006/2007 Spartan South Midlands Division Two, men rykket ikke opp grunnet manglende fasiliteter. I 2009/2010 flyttet A.F.C. Dunstable inn på et nytt stadion som tilfredsstiller kravene helt opp til det tredje nivået på den engelske pyramiden. Laget rykket også opp, slik at det nå spiller i Spartan South Midlands League Division One.

## Oppnådde Resultater

*1985-86 Luton & District Division One 2.-plass
*1989-90 Bedfordshire Junior Cup Vinnere
*1992-93 Luton & District Division One 2.-plass
*1994-95 Luton & District William Pease Jubilee Trophy 2.-plass
*2001-02 Spartan South Midlands Division Two Cup Vinnere
*2002-03 Spartan South Midlands Division Two 2.-plass
*2003-04 Spartan South Midlands Division Two Vinnere
*2003-04 Spartan South Midlands Division Two Cup 2.-plass
*2005-06 Spartan South Midlands Division Two Cup Vinnere
*2006-07 Spartan South Midlands Division Two Vinnere
*2006-07 Bedfordshire FA Senior Trophy Vinnere
*2006-07 Spartan South Midlands Division Two Cup 2.-plass
*2007-08 Bedfordshire FA Senior Trophy Vinnere

## Eksterne lenker
* Offisiell Side for A.F.C. Dunstable
Manx museum

**Manx museum** er det nasjonale museum for Man og ble etablert ved lov av Tynwald i 1886 med den hensikt å bevare øya kulturelle og historiske arv. Ved tilfeldighet ble det hus i hovedstaden Douglas som i dag huser museet bygget det samme året, men det var ikke før i 1922 at denne bygningen ble overlevert til museets stiftelse som dets endelige hjem.

I dag er Manx museum ett av det aller beste små museum i Europa med en rekke utstillinger som viser øyas norrøne og keltiske fortid, foruten også begivenheter som tilhører moderne tid, som øyas årlige motorsykkelløp. I tillegg huser museet også Mans nasjonale kunstgalleri.

## Museets historie
Museets første kurator var P. M. C. Kermode som fungerte fra 1922 og fram til 1932. Han hadde allerede tilbrakt livet som fortidsminneforsker og hadde vært sekretær for Manx Museums stiftelse siden 1905. Det var særlig Kermodes entusiasme som førte til at samlingene fra det samtidige museet i Castle Rushen, hva som var lagret ved Peel, Ramsey og flere andre steder ble ført til det nye museet. I tillegg sørget han for etableringen av den første kunstsamlingen med lokale trykk og bilder og verkene av Man-kunstneren John Miller Nicholson (1840–1913). Før Kermode døde i 1932 hadde han lagt en akademisk standard som hans etterfølgere har bygd videre på.

Med feiringen av museets hundreårsjubileum i 1986 avslørte stiftelsen planene for et ambisiøst utviklingsprogram som omfattet en betydelig utvidelse på 1,3 millioner pund. I løpet av de neste to årene ble det åpnet et nytt førhistorisk arkeologisk galleri og et galleri for samtidskunst. Den nye utvidelsen ble åpnet av dronning Elizabeth II av Storbritannia i 1989, da med et forelesningsrom og kinosal for 200 mennesker.

## Severdigheter og faste gallerier

* Filmen *Story of Mann*
* Nasjonalgalleriet for kunst
* Vikinggalleri
* Historien om Tywald, verdens eldste vedvarende parlament
* Mans landskap, flora og fauna
* Mans kultur, tradisjonelle industrier og historien om interneringen under verdenskrigene
* De årlige motorsykkelløpene, de mest berømte sjåførene og deres sykler
* Nasjonalbiblioteket og arkiver
* Museumsbutikk og kafe

I løpet av 2010 vil et eget senter for mansk slektsforskning åpnes.

## Beliggenhet
Manx museum ligger ved Kingswood Grove i Douglas, både fotgjengere som bilister bør dra til parkeringshuset i Chester Street, og ta heisen til 8. etasje og gå over en viktoriansk gangbro, og videre 170 meter til inngangen.

## Referanser


## Eksterne lenker
* Manx National Heritage, offisiell nettside, inkludert Manx museum
Spartan League

**Spartan League** er en engelsk tidligere fotball-liga for den nordlige delen av London og omegn. Ligaen ble i 1997 slått sammen med South Midlands League til Spartan South Midlands League.
Spartan South Midlands League

**Spartan South Midlands League** består av tre divisjoner fra nivå 9 til 11 i den engelske fotballpyramiden. Ligaen dekker i dag geografisk områdene i Nord London og grenseområdene nord for London. 

Ligaen funker som en underliga for Southern Football League og Isthmian League hvor lagene som rykker opp kan havne i en av disse divisjonene.

Ligaen består i dag av totalt 59 lag fordelt på disse tre divisjonene.

## Vinnere
### 1997-98
For overgangsesongen ble lagene delt inn i tre divisjoner, hvor man hadde en "Premier, en "Senior også "Division One". Bunnen og toppen ble delt inn geografisk etter nord/sør.

### 1998-2001

I 1998 fjernet man den geografiske oppdelingen, og gikk over til et vanlig divisjonssystem med opprykk og nedrykk mellom divisjonene.

### 2001-
I 2001 så skiftet man navn på "Senior" og "Division One" til sine nåværende navn.

## Divisjoner
*Spartan South Midlands Premier Division*
*Spartan South Midlands Division One*
*Spartan South Midlands Division Two*

## Eksterne lenker
* 
*
Sandhedsfaklen

***Sandhedsfaklen*** var et dansk ukeblad utgitt av krigsassessor Hald i perioden 1834–35.

*Sandhedsfaklen* var inspirert av den bølgen av polemiske blader som dukket opp i 1830-årene etter inspirasjon fra *[[Politivennen]]* som kom ut først. I motsetning til de fleste andre etterliknerne var *Sandhedsfaklen* vesentlig mer avdempet i sin språkbruk. Det ble utgitt av en krigsassessor Hald, som haltet sterkt og derfor kaltes «den halte Hald» eller «Haltefanden» av sine motstandere, og bladets tendens var omtrent som *Politivennens*.

Krigsassessor Hald var i en skriftlig feide med daværende syngemester professor Giuseppe Siboni. Hald hadde i rykket inn en satirisk annonse *[[Adresseavisen (Danmark)|Adresseavisen]]* som etterlyste «en tyk Moppe af italiensk Race, lydende navnet «Siboni».» Senere forsvarte han seg i samme blad mot beskyldningen om at han med annonsen hadde ment syngemesteren med forsikring om at en slik mops virkelig var kommet bort og at den egentlig het «Symfoni», men at hans barn hadde vennet seg til å kalle den «Siboni» og at den også bare lød dette navnet. Det var lignende toner som ble videreført i *Sandhedsfaklen*, men sammenlignet med størstedelen av lignende blader i tiden, var det stadig å anse som forholdsvis moderat.

## Referanser


## Kilder
* J. Davidsen, *Fra det gamle Kongens Kjøbenhavn*, Gyldendal, 1880, s. 229-230.
* Jette D. Søllinge & Niels Thomsen, *De danske aviser*, bind 1, Odense Universitetsforlag, 1988. ISBN 87-7492-664-0. s. 155.
Kim-Roar Hansen

**Kim-Roar Hansen** (født 21. mars 1984) er en norsk ingeniør og tidligere skihopper som representerte Lier IL og Buskerudhopp.

Han debuterte i verdenscupen med 14.-plass i Trondheim 7. desember 2002. Hans beste plassering i verdenscupen var 12.-plass samme sted dagen etter. Sammenlagt i verdenscupen ble han nummer 36 i sesongen 2002-03. Hans siste verdenscuprenn var i Engelberg 20. desember 2003.

## Referanser


## Kilder
* Arne Thoresen: *Lengst gjennom lufta*. Versal Forlag, Oslo 2007. ISBN 978-82-8188-030-6, s. 334-341

## Eksterne lenker
*
This is Metal

**This is Metal** er en heavy metal-musikkfestival som arrangeres i Stavanger.

## Historie
This is Metal ble startet av Arne Ording, Aleksander Hakestad, Aleksander Holm og Ketil Espenæs som et prosjekt for å øke bevissthet for heavy metal i Stavanger. De bestemte seg da for å starte en musikkfestival.

Den første This is Metal-festivalen gikk av stabelen den 10. januar 2009 og hadde over 300 besøkende. Det var tre band som spilte på første festival og disse var Caerimonium, ZeroZonic og K[nine] som alle er velkjente band i området.

This is Metal har som mål å bli en festival som kan drives uten offentlig støtte.

## Eksterne lenker
* This is Metal
New Bradwell St. Peter FC

**New Bradwell St. Peter F.C.** er en klubb som holder til i New Bradwell i Milton Keynes i England. Klubben ble stiftet i 1902, og ble medlem i South Midlands League i 1970. Klubben spiller for øyeblikket i Spartan South Midlands Division One.
SBS

**SBS** har flere betydninger, blant annet:

*Svenska Blå Stjärnan
*SBS Discovery – norsk mediekonsern som nå heter Discovery Networks Norway
*Special Broadcasting Service – australsk kringkastingsselskap 
*Scandinavian Broking Services AS – norsk skipsmeglingsselskap 
*Special Boat Service – britisk militær spesialstyrke underlagt Royal Navy
*Special Boat Squadron (Sri Lanka) – singalesisk maritim spesialstyrke
*SBS Broadcasting Group – tidligere  europeisk kringkastingsgruppe.
*Seoul Broadcasting System – sørkoreansk allmennkringkaster
* SBS Championship – turnering i PGA-touren, heter nå Hyundai Tournament of Champions
Buckingham Athletic FC

**Buckingham Athletic F.C.** ble grunnlagt i 1933 som Buckingham Juniors, men skiftet til sitt nåværende navn i 1939. Buckingham Athletic er for øyeblikket en klubb i Spartan South Midlands Division One.

## Historie
Buckingham vant sin første tittel i 1960/61, da de vant North Bucks League Shield etter en 4-0 seier over Tickford Sports.

I 1965 så ble klubben en del av Hellenic League, da de ble tatt opp i Divisjon 1 i Hellenic League. Her etablerte man seg som et lag rundt midten av tabellen med en gang.

I 1968/69 så rykket man opp til Toppdivisjonen i Hellenic League, og i 1969/1970 så vant klubben Buckingham Senior Charity Cup etter at man slo Kings Sutton 6-1 i finalen.

Etter 1970/1971 så fulgte noen mørke år, før klubben i 1978/79 kom tilbake til North Bucks League. I de neste årene gikk det fremover, og i 1984/85 så ble man akspert inn i South Midlands League etter at man gikk gjennom sesongen uten å tape en eneste kamp. På slutten av 80 og starten av 90-tallet så måtte laget vente med å rykke opp ved et par anledninger grunnet at banen ikke holdt standarden for et opprykk til Spartan South Midlands Premier Division. Dette fikk man etterhvert kontrollen på, og man rykket opp. I dag finner vi i midlertidig klubben tilbake i Spartan South Midlands Division One.

## Eksterne lenker
* Buckingham Athletic F.C. hjemmeside
Bedford FC

**Bedford F.C.** er en klubb som holder til i Bedford, England. Klubben spiller til daglig i Spartan South Midlands Division One.

## Historie

Klubben ble grunnlagt i 1957 av en gjeng trykkere i firmaet Diemer & Reynolds som Bedford United FC. Klubbens stadionnavn, McMullan Park, kommer fra en av grunnleggerne, Jim McMullen. Etter at klubben ble grunnlagt, har de flyttet stadion flere ganger. De begynte på en lokal arbeidsbane, og flyttet også i en kort periode ut av Bedford til Cople, før de kom tilbake til Bedford igjen.

I 2002/2003 skiftet klubben navn til Bedford United & Valario FC. Dette etter en sammenslåing mellom Bedford og Unione Sportiva Valario. Klubben beholdt dette navnet i overgangsperioden frem til 2006/2007. Da ble sammenslåingen fullført, og man skiftet navn til Bedford Valerio United FC.

Dette navnet ble beholdt i bare en sesong ettersom Valeriogruppen gikk i oppløsning, og de gikk igjen tilbake til navnet Bedford Football Club som er det nåværende navnet.

## Meritter

*Bedford & District Premier League 1967/1968
*Bedford & District Division 1 1979/1980
*Bedfordshire Junior Cup 1979/1980
*Bedford Charity Cup 1966/1967
*Britannia Cup 1967/1968
*Biggleswade Knock-Out Cup 1967/1968, 
*Biggleswade Knock-Out Cup 1965/1966,1968/1969 2.-plass 
*Butcher Cup 1979/1980,1985/1986
*Biggleswade Knock-Out Cup 1992/1993 2.-plass 
*Aubrey Tingey Cup 1984/1985 2.-plass 
*South Midlands Senior League Cup 1995/1996
*Beds Senior Trophy Finalister 2006/07.

## Rekorder

***Tilskuerrekord:** 1500 i desember 1991 mot Bedford Town.
***Flest mål:** Neil Tysoe med 220 mål på 270 kamper.
***Flest mål i en sesong:** Neil Tysoe og Brian Ebbs med 45 mål på en sesong.
***Flest kamper:** Simon Fordham med 418 kamper mellom 1974 og 1990.

## Eksterne lenker
*
Holmer Green FC

**Holmer Green F.C.** ble stiftet i 1908 i Holmer Green nær High Wycombe i Buckinghamshire. Holmer Green var med på å starte Chiltonian League i 1984. De var i 2009/2010-sesongen å finne i Spartan South Midlands Division One.

Holmer Green sin bane Watchet Lane er nevnt i David Bauckham sin bok *Dugouts* hvor et skilt fra stadion er fremhevet. På skiltet står det «Please do not swear» (Vennligst ikke bann).
Crawley Green Sports FC

**Crawley Green Sports & Social Club** er en fotballklubb med base i Crawley Green, og ble stiftet i 1992. Klubben var en del av South Midlands League Division One i 1995, og ble også med i Spartan South Midlands League når den ble etablert i 1997. De falt ut av denne i 1998, men kom tilbake igjen i 1999.

Klubben er for 2009/2010 sesongen med i Spartan South Midlands Division One.

## Tidligere spillere
*Dean Brill (Oldham Athletic) Keeper
*Shane Blacket (Luton Town FC) Forsvar
*Calum Reynolds (Portsmouth FC)  Forsvar (på utlån til Luton Town FC).
London Colney FC

**London Colney F.C.** er en fotballklubb basert i London Colney,nær St. Albans,England. Klubben spiller til daglig i Spartan South Midlands Division One.

## Historie

London Colney ble grunnlagt i 1907, og ble med i Herts County League Division One 'A' i 1955. Klubben nådde i 1999/2000 helt til fjerde runde i FA-Trophy.

I klubbens 100-årsjubileums sesong var forventningene store med tanke på opprykk, men det gikk ikke så bra, og man endte rundt midten av tabellen, hvor man også tapte 9-1 mot et bunnlag.
Nina Baldytsjova

**Nina Viktorovna Baldytsjova** (russisk: Нина Викторовна Балдычёва; 1947–2019) var en sovjetisk langrennsløper som deltok i de olympiske vinterleker i 1976 i Innsbruck og 1980 i Lake Placid.

Baldytsjova ble olympisk mester i langrenn under Vinter-OL i 1976 i Innsbruck. Hun var med på det sovjetiske stafettlaget som vant 4 &times; 5&nbsp;km stafett for damer foran Finland og Norge. De andre på laget var Zinaida Amosova, Raisa Smetanina og Galina Kulakova. I den individuelle konkurransen på 5&nbsp;km ble hun nummer tre bak Helena Takalo fra Finland og Raisa Smetanina fra Sovjetunionen.

Fire år senere, under Vinter-OL i 1980 i Lake Placid, vant hun sølvmedalje på damenes 4 &times; 5&nbsp;km stafett. Sammen med Nina Rotsjeva, Galina Kulakova og Raisa Smetanina kom hun på andreplass, bak Øst-Tyskland.

## OL-medaljer
* 1976  Innsbruck -  **Gull** i langrenn, 4 x 5&nbsp;km stafett, damer  Sovjetunionen
* 1980  Lake Placid -  Sølv i langrenn, 4 x 5&nbsp;km stafett, damer  Sovjetunionen
* 1976  Innsbruck -  Bronse i langrenn, 5&nbsp;km, damer  Sovjetunionen

## VM-medaljer
* 1970  Vysoké Tatry -  **Gull** i langrenn, 3 x 5&nbsp;km stafett, damer 
* 1974  Falun -  **Gull** i langrenn, 4 x 5&nbsp;km stafett, damer 
* 1970  Vysoké Tatry -  Bronse i langrenn, 5&nbsp;km, damer 

## Referanser


## Eksterne lenker
*
Ivan Garanin

**Ivan Ivanovitsj Garanin** (russisk: Иван Иванович Гаранин; født 1. august 1945) var en sovjetisk langrennsløper som deltok i de olympiske vinterleker 1976 i Innsbruck.

Garanin vant to olympiske bronsemedaljer i langrenn under vinter-OL 1976 i Innsbruck. Han ble nummer tre på 30&nbsp;km, bak sin landsmann Sergej Saveljev og Bill Koch fra USA. Han var også med på det sovjetiske stafettlaget som kom på tredjeplass på 4 x 10&nbsp;km stafett for menn, bak Finland og Norge. De andre på laget var Jevgenij Beljajev, Nikolaj Bazjukov og Sergej Saveljev.

Garanin vant Vasaloppet i 1977.

## OL-medaljer
* 1976  Innsbruck -  Bronse i langrenn, 30&nbsp;km, menn  Sovjetunionen
* 1976  Innsbruck -  Bronse i langrenn, 4 x 10&nbsp;km stafett, menn  Sovjetunionen

## VM-medaljer
* 1974  Falun -  4 x 10&nbsp;km stafett, menn 

## Referanser


## Eksterne lenker
*
Einar Sagstuen

:*For fysikkprofessoren, se [[Einar Sagstuen (fysiker)]]* 

**Einar Sagstuen** (født 22. mars 1951), norsk langrennsløper som deltok i de olympiske vinterleker 1976 i Innsbruck.

Sagstuen vant en olympisk sølvmedalje i langrenn under vinter-OL 1976 i Innsbruck. Han var med på det norske stafettlaget som kom på andreplass på 4 x 10&nbsp;km stafett, bak Finland. De andre på laget var Pål Tyldum, Ivar Formo og Odd Martinsen.

## OL-medaljer
* 1976  Innsbruck -  Sølv i langrenn, 4 x 10&nbsp;km stafett, menn  Norge

## NM-medaljer

## Eksterne lenker
*
Liisa Suikhonen

**Liisa Suihkonen** (1943–2025) var en finsk langrennsløper som deltok i de olympiske vinterleker i 1968 i Grenoble og 1976 i Innsbruck.

Suihkonen vant en olympisk sølvmedalje i langrenn under vinter-OL 1976 i Innsbruck. Hun var med på det finske stafettlaget som kom på andreplass på 4&nbsp;× 5&nbsp;km stafett for damer, bak Sovjetunionen. De andre på laget var Marjatta Kajosmaa, Hilkka Riihivuori og Helena Takalo.

Hun representerte også landet sitt under Vinter-OL 1968 i Grenoble på 10 km langrenn hvor hun kom på 18. plass.

I 2012 fikk hun tittelen idretts&shy;rådgiver (*liikuntaneuvoksen*) i Finland, året etter mottok hun *Pro Urheilu*, en anerkjennelses&shy;pris utdelt av den finske staten for arbeid utført for idrettens fremme.

## Meritter
### OL
Resultatene var som følger:
* 1 medalje – (1 sølv)

### Verdensmesterskap
Resultatene var som følger:

## Trivia
Suihkonen er avbildet på et paraguayansk frimerke.

## Referanser


## Eksterne lenker
*
Monika Debertshäuser

**Monika Debertshäuser** (født 18. september 1952), østtysk kvinnelig langrennsløper som deltok i de olympiske vinterleker 1976 i Innsbruck.

Debertshäuser vant en olympisk bronsemedalje i langrenn under vinter-OL 1976 i Innsbruck. Hun var med på det østtyske stafettlaget som kom på tredjeplass på 4 x 5&nbsp;km stafett for damer, bak Sovjetunionen og Finland. De andre på laget var  Sigrun Krause, Barbara Petzold og Veronika Schmidt.

## OL-medaljer
* 1976  Innsbruck -  Bronse i langrenn, 4 x 5&nbsp;km stafett, damer  Øst-Tyskland

## Referanser


## Eksterne lenker
*
Geir Bekkevold

**Geir Jørgen Bekkevold** (født 1963) er en norsk politiker (KrF) og prest. Han var innvalgt på Stortinget fra Telemark fra 2009 til 2021.

## Bakgrunn og utdannelse
Bekkevold er født og oppvokst i Horten. Han er sønn av platearbeider Jan Egil Bekkevold og husmor Evy Bekkevold. 

Han gikk samfunnsfaglinjen på Horten gymnas og er utdannet teolog (cand.theol.) fra Det teologiske menighetsfakultet (1991). Etter  et år som feltprest i det norske forsvaret arbeidet han som prest i Skien; først som kapellan i Gjerpen menighet i perioden 1992–2005 og deretter som sokneprest i Borgestad menighet 2005–2013. Han tok permisjon da han ble valgt inn på Stortinget i 2009, og sa opp stllingen da han ble gjenvalgt til Stortinget i 2013.

## Politisk virke
Bekkevold var medlem av Skien bystyre i ti år fra 1999 til 2009. De to siste årene fra 2007 satt han i formannskapet. Han satt også på fylkestinget i Telemark i perioden 2003–2007.

I 2009 ble Bekkevold valgt inn på Stortinget på Telemarks utjevningsmandat.

Bekkevold var KrFs representant i Kommunal- og forvaltningskomiteen, og var partiets talsmann for spørsmål knyttet til kommunal- og regionalpolitikk, boligpolitikk og asyl- og innvandringspolitikk. Han engasjerte seg spesielt i saker om asylbarn som er født og oppvokst i Norge.

Etter at Hans Olav Syversen overtok som parlamentarisk leder for KrF i 2011, ble Bekkevold medlem av Kontroll- og konstitusjonskomitéen, i tillegg til allerede eksisterende komitéverv. Bekkevold fikk i september 2012 oppdraget å lede Stortingets kontroll av regjeringens oppfølging av 22. juli-kommisjonen.

Bekkevold var første nestleder i Stortingets familie- og kulturkomité i perioden 2013–2017. Han var leder av Stortingets helse- og omsorgskomité i perioden 2019–2021. 

I januar 2019 kunngjorde han at han ikke ville stille til gjenvalg i stortingsvalget høsten 2021, fordi han ikke ønsket å drive valgkamp til støtte for den sittende koalisjonsregjeringen ledet av Høyres Erna Solberg. 

## Stortingskomiteer
* 2009–2013: medlem av Kommunal- og forvaltningskomitéen
* 2011–2013: medlem av Kontroll- og konstitusjonskomitéen
* 2013–2017: første nestleder i Familie- og kulturkomitéen
* 2019–2021: leder av Helse- og omsorgskomiteen

## Priser og utmerkelser
I 2014 mottok han Annette Thommessens minnepris.

## Referanser


## Eksterne lenker
* 
* 
*
Lapplands län

**Lapplands län** er et tidligere len i Finland som bestod i tidsrommet 1938–2009. Administrasjonssetet lå i Rovaniemi. Lenet grenset til Uleåborgs län i sør. Dessuten grenset det til Norrbottens län i Sverige, til Troms og Finnmark fylker i Norge og til Murmansk oblast og Karelia i Russland.

Lapplands län ble dannet i 1938 da det ble utskilt fra Uleåborgs län. Ved utgangen av 2009 ble alle len i Finland oppløst og deres ansvarsområder overført til regionforvaltningsverkene og nærings-, trafikk- og miljøsentralene.

Lapplands län utgjorde samme geografiske område som landskapet Lappland. Lenet hadde 21 kommuner i 2009.

## Fotnoter

## Eksterne lenker
*
Ivan Lebanov

**Ivan Lebanov** (bulgarsk: Иван Лебанов; født 10. desember 1957), bulgarsk langrennsløper som deltok i de olympiske vinterleker 1980 i Lake Placid.

Lebanov vant en olympisk bronsemedalje i langrenn under vinter-OL 1980 i Lake Placid. Han ble nummer tre på 30&nbsp;km, bak Nikolaj Zimjatov og Vasilij Rotsjev begge fra Sovjetunionen. Det var første gangen som Bulgaria vant en medalje i et vinter-OL.

## OL-medaljer
* 1980  Lake Placid -  Bronse i langrenn, 30&nbsp;km, menn  Bulgaria

## Referanser


## Eksterne lenker
*
Marlies Rostock

**Marlies Rostock** (født som **Fraas** i 1960, senere gift **Dotzauer**) er en østtysk kvinnelig langrennsløper som deltok i de olympiske vinterleker 1980 i Lake Placid.

Rostock ble olympisk mester i langrenn under vinter-OL 1980 i Lake Placid. Hun var med på det østtyske stafettlaget som vant 4 x 5&nbsp;km stafett for damer, foran  Sovjetunionen og Norge. De andre på laget var Carola Anding, Veronika Schmidt og Barbara Petzold. Hun var en periode gift med den østtyske kombinertløperen Uwe Dotzauer.

## OL-medaljer
* 1980  Lake Placid -  **Gull** i langrenn, 4 x 5&nbsp;km stafett, damer  Øst-Tyskland

## VM-medaljer
* 1978  Lahtis -  Sølv i langrenn, 4 x 5&nbsp;km stafett, damer 

## Referanser


## Eksterne lenker
*
Persillerot

**Persillerot** (*Petroselinum crispum* var. *tuberosum* på latin) er en rotfrukt fra en variant av persille. Den er en svært gammel plante og har sin opprinnelse fra områdene rundt Middelhavet. 

Persillerot er en hvit rot med lysebrune striper og ligner på en pastinakk, men smaken kan minne om sellerirot. Roten oppbevares best rundt 0 til 2°C og med så høy luftfuktighet som mulig. Roten vokser i Norge fra april til september. Persillerot inneholder mye jern, kalium og vitaminene A og C.

Den blir mye brukt i europeisk og midtøstlig matlaging.

## Eksterne lenker
*